送孫學士知太平州
作者：梅堯臣
朝代：宋

paragraphs: 慈姥山上瘦龍孫，堪爲笙簫奉玉罇。
使君來教後堂樂，江雲江月能迎門。
門外青山謝家宅，當時池館無復存。
乃知取歡須及早，富貴只是乘華軒。
我踰五十作委吏，塵土汨汨嗟馳奔。
有吹亦如賣餳者，安得鳳凰下崑崙。
君今雖不苦稱意，尚驅文弩彯朱幡。
嚴助昔除二千石，久勞侍從誠爲煩。